รัฐบาลไทย-ข่าวทำเนียบรัฐบาล-มหาดไทย เดินหน้านำตัวผู้เสพและผู้ติดยาเสพติดเข้าสู่ระบบการบำบัดรักษา พร้อมให้ทุกพื้นที่เร่งสร้างภูมิคุ้มกันให้แก่เด็กและเยาวชนไม่ยุ่งเกี่ยวกับยาเสพติด
วันศุกร์ที่ 4 พฤศจิกายน 2565
มหาดไทย เดินหน้านําตัวผู้เสพและผู้ติดยาเสพติดเข้าสู่ระบบการบําบัดรักษา พร้อมให้ทุกพื้นที่เร่งสร้างภูมิคุ้มกันให้แก่เด็กและเยาวชนไม่ยุ่งเกี่ยวกับยาเสพติด
มหาดไทย เดินหน้านําตัวผู้เสพและผู้ติดยาเสพติดเข้าสู่ระบบการบําบัดรักษา พร้อมให้ทุกพื้นที่เร่งสร้างภูมิคุ้มกันให้แก่เด็กและเยาวชนไม่ยุ่งเกี่ยวกับยาเสพติด
เมื่อวันที่ 3 พฤศจิกายน 2565 นายสุทธิพงษ์ จุลเจริญ ปลัดกระทรวงมหาดไทย เปิดเผยว่าได้เน้นย้ําให้ทุกพื้นที่เร่งนําตัวผู้เสพและผู้ติดยาเสพติดเข้าสู่ระบบบําบัดฟื้นฟู โดยยกกรณีตัวอย่างที่มีผลงานเป็นรูปธรรมของอําเภอแก่งหางแมว จ.จันทบุรี โดย นางสาวอัมพวัน เพไร นายอําเภอแก่งหางแมว ในฐานะผู้อํานวยการศูนย์ปฏิบัติการป้องกันและปราบปรามยาเสพติดอําเภอแก่งหางแมว พร้อมด้วย พ.ต.อ.ชนชล หาญชนะ ผกก.(สอบสวน)ฯ รรท.ผกก.สภ.แก่งหางแมว และนายสมคิด ตันประวัติ สาธารณสุขอําเภอแก่งหางแมว นําเจ้าหน้าที่ดําเนินการคัดกรองผู้เสพ/ผู้ใช้ยาเสพติดเพื่อนําส่งโรงพยาบาลแก่งหางแมว เข้าสู่กระบวนการบําบัดฟื้นฟูในระบบสมัครใจบําบัด จํานวน 18 คน ซึ่งมาจากกระบวนการ Re x-ray ติดตามและประชาสัมพันธ์เชิญชวนให้นําผู้เสพเข้าสู่กระบวนการบําบัดฟื้นฟู จึงขอให้ทุกพื้นที่เร่งดําเนินการนําตัวผู้ป่วยยาเสพติดเข้าสู่กระบวนการบําบัดให้เร็วที่สุด รวมทั้งเน้นย้ําให้สร้างความรู้ความเข้าใจเกี่ยวกับยาเสพติด และสร้างกิจกรรมเสริมแรงบวกในเด็กและเยาวชน เพื่อไม่ให้ยุ่งเกี่ยวกับยาเสพติด อาทิ การจัดการแข่งขันกีฬา การปลูกผักสวนครัว กิจกรรมส่งเสริมประเพณีท้องถิ่นอย่างต่อเนื่อง สําหรับปฏิบัติการ “กวาดบ้านตัวเองให้สะอาด” ภายใต้แนวคิดที่ว่าก่อนจะขจัดยาเสพติด เจ้าหน้าที่ที่เกี่ยวข้องจะต้องเป็นผู้บริสุทธิ์ และไม่เกี่ยวข้องกับยาเสพติดก็ยังคงได้รับการรายงานอย่างต่อเนื่องว่าทุกพื้นที่ได้มีการดําเนินการอย่างเคร่งครัด
นอกจากนี้ นายสุทธิพงษ์ จุลเจริญ ปลัดกระทรวงมหาดไทย ยังกล่าวเพิ่มเติมว่า ในมิติด้านการจับกุมและปราบปรามผู้กระทําความผิดที่เกี่ยวข้องกับยาเสพติดนั้น กระทรวงมหาดไทยยังคงเดินหน้าอย่างมุ่งมั่นในการทําสงครามกับยาเสพติดทุกชนิดด้วยการบูรณาการการทํางานกับเจ้าหน้าที่ตํารวจ ทหาร ป.ป.ส. รวมถึงทุกหน่วยงานที่เกี่ยวข้องอย่างเข้มข้น โดยใช้ทุกกลไกภาคีเครือข่ายในพื้นที่ และลงพื้นที่ลุยกวาดล้างผู้กระทําความผิดอย่างแข็งขัน จริงจัง และต่อเนื่อง ทั้งผู้ค้ารายใหญ่และผู้ค้ารายย่อยในพื้นที่ของจังหวัดต่างๆ ทั่วประเทศ ซึ่งมีตัวอย่างผลการปฏิบัติที่น่าสนใจ ได้แก่
1) จังหวัดสระแก้ว นายกิจจา เสาวรส นายอําเภอวังสมบูรณ์ สั่งการให้ นายราเยส ราย ปลัดอําเภอหัวหน้ากลุ่มงานบริหารงานปกครอง นําสมาชิกกองอาสารักษาดินแดนอําเภอวังสมบูรณ์ที่ 10 ออกตรวจพื้นที่รักษาความสงบเรียบร้อย และค้นหาผู้เสพเข้าสู่กระบวนการบําบัดยาเสพติด ซึ่งผลการดําเนินการ สามารถจับกุมผู้เสพยาเสพติด จํานวน 8 ราย บริเวณ ม.11 ต.วังสมบูรณ์ อ.วังสมบูรณ์ จ.สระแก้ว พร้อมของกลางยาไอซ์ จํานวน 10.89 กรัม จึงนําตัวผู้ต้องหาส่งพนักงานสอบสวน สภ.วังสมบูรณ์ เพื่อดําเนินคดีตามกฎหมายต่อไป
2) จังหวัดนครพนม พ.อ. สุริวัชร์ อัครพรเดชาพงษ์ ผบ.ฉก.ทพ. 21 กองกําลังสุรศักดิ์มนตรี ได้รับแจ้งจากแหล่งข่าวว่าจะมีการลักลอบนํายาเสพติดจากขบวนการค้ายาเสพติดจากประเทศเพื่อนบ้านข้ามมายังฝั่งประเทศไทย ผ่านทางช่องทางธรรมชาติ ที่บริเวณบ้านเหล่าหนาด หมู่ 8 ต.พนอม อ.ท่าอุเทน จ.นครพนม จึงสั่งการให้หน่วยรับผิดชอบในพื้นที่ จับกุมตัวผู้ต้องหา พร้อมยาบ้า จํานวน 38 มัด นับได้ประมาณ 70,000 เม็ด จึงควบคุมตัวผู้ต้องหาดังกล่าวมาสอบสวนขยายผล พร้อมประสานหน่วยงานความมั่นคงในพื้นที่ เพื่อทําการตรวจนับของกลางอย่างละเอียด ก่อนนําตัวผู้ต้องหาส่งพนักงานสอบสวน สภ.ท่าอุเทน เพื่อดําเนินคดีตามกฎหมายต่อไป
3) จังหวัดตาก พล.ต.ต.ปกปภพ บดีพิทักษ์ พ.ต.อ.รัฐศรัณย์ เกตุสิงห์สร้อย ผกก.สภ.พบพระ นายสมพงศ์ ฟุ้งทวีวงศ์ นายอําเภอพบพระ พร้อมตํารวจ ปส.สภ.พบพระ ตํารวจ บช.นปส.3 แม่สอดและชุดการข่าวทหาร ฉก.ร.14 กองกําลังนเรศวร ตํารวจตระเวนชายแดนที่ 346 และฝ่ายที่เกี่ยวข้องร่วมกันแถลงผลการกวาดล้างอาชกรรมและยาเสพติดรายใหญ่ในพื้นที่ชายแดนอําเภอพบพระ ตามนโยบายเร่งด่วนของรัฐบาล โดยสามารถจับกุมตัวผู้ต้องหา จํานวน 1 ราย พร้อมของกลางยาบ้า จํานวน 30 มัด ตรวจนับได้จํานวน 60,000 เม็ด พร้อมยาไอซ์เกรดเอน้ําหนักรวม 1 กิโลกรัม จึงนําตัวผู้ต้องหาส่งพนักงานสอบสวน สภ.พบพระ เพื่อดําเนินคดีตามกฎหมายต่อไป
4) จังหวัดพะเยา ว่าที่ร้อยตรีกรกฎ ประเสริฐวงษ์ นายอําเภอเมืองพะเยา มอบหมายให้ นายยุรนันท์ จอมมิ่ง ปลัดอําเภอฝ่ายความมั่นคงอําเภอเมืองพะเยา พร้อมด้วย พ.ต.ท.รัชพล การเร็ว รอง ผกก.สส.สภ.เมืองพะเยา, พ.ต.ท.กฤษดา ใจแก้ว รอง ผกก.ตชด.32ค่ายพญางําเมือง, พ.ต.ท.ชวิศ นันต๊ะภูมิ, สว.สส.สภ.เมืองพะเยา ร่วมกับเจ้าหน้าที่ ฝ่ายปกครองตํารวจภูธร สภ.เมืองพะเยา ตํารวจ ตชด.32 พะเยา (ชุดศอ.ปส.กก.ตชด.32) ร่วมกันจับกุมผู้ต้องหา จํานวน 5 ราย พร้อมของกลางยาบ้า จํานวน 279 เม็ด และอาวุธปืนลูกซองสั้นไทยประดิษฐ์ 1 กระบอก พร้อมกระสุน 3 นัด จึงได้นําตัวส่ง สภ.เมืองพะเยา เพื่อดําเนินคดีตามกฎหมายต่อไป
5) จังหวัดสกลนคร ภายใต้การอํานวยการของนายบรรลือ สัมฤทธิ์จินตนา นายอําเภอพังโคน จังหวัดสกลนคร สั่งการให้นายเสถียร ถวายชัย ปลัดอําเภอหัวหน้าฝ่ายความมั่นคง พร้อมสมาชิก อส. อ.พังโคนที่ 11 เข้าทําการปิดล้อมตรวจค้นหมู่บ้านเป้าหมายตามโครงการ "ปฏิบัติการสกลนคร 90 วัน ปราบปรามผู้ค้า ค้นหาผู้ติด เป็นมิตรกับชุมชน" เพื่อจับกุมผู้ค้ายาเสพติดในพื้นที่หมู่บ้านเป้าหมายที่มีการแพร่ระบาดยาเสพติดรุนแรง สามารถค้นพบและจับกุมตัวผู้ต้องหา พร้อมของกลางยาบ้าจํานวน 608 เม็ด จึงนําตัวส่งพนักงานสอบสวน สภ.พังโคน ดําเนินคดีตามกฎหมายต่อไป
ปลัดกระทรวงมหาดไทย กล่าวทิ้งท้ายว่า กระทรวงมหาดไทยได้กําชับให้ทุกพื้นที่เฝ้าระวังการกระทําความผิดทุกรูปแบบ หากสามารถจับกุมผู้ต้องหาที่เกี่ยวข้องกับคดียาเสพติดให้เร่งทําการขยายผล รวมถึงประสานหน่วยงานที่เกี่ยวข้องเพื่อระดมสรรพกําลังในการดําเนินการป้องกันแก้ไขปัญหาการแพร่ระบาดของยาเสพติดในทุกพื้นที่ อีกทั้งยังให้ทุกจังหวัด และอําเภอ รวมถึงภาคีเครือข่าย ช่วยประชาสัมพันธ์ช่องทางการเเจ้งเบาะเเส หรือการร้องเรียนที่สายด่วนศูนย์ดํารงธรรม 1567 โทรฟรี ตลอด 24 ชั่วโมง หากพบเห็นการกระทําความความผิด หรือบุคคลที่มีพฤติกรรมอาจก่อให้เกิดภัยแก่สังคมให้รีบเเจ้งทันที เพื่อจะได้ดําเนินการตามข้อร้องเรียนอย่างเร่งด่วนต่อไป ทั้งนี้ ขอให้เชื่อมั่นในการปฏิบัติงานของเจ้าหน้าที่ในการป้องกันเเละเเก้ไขปัญหายาเสพติด ตามนโยบายในการประกาศสงครามกับยาเสพติดของกระทรวงมหาดไทย ซึ่งพร้อมทําหน้าที่อย่างจริงจังในทุกรูปแบบ เพื่อนํามาซึ่งความสงบสุขของพี่น้องประชาชนคนไทยอย่างยั่งยืนสืบไป